CELEX: 62022CN0104
Language: bg
Date: 2022-02-15 00:00:00
Title: Дело C-104/22: Преюдициално запитване от Markkinaoikeus (Финландия), постъпило на 15 февруари 2022 г. — Lännen MCE Oy/Berky GmbH и Senwatec GmbH & Co. KG

25.4.2022   
            
            
               BG
            
            
               Официален вестник на Европейския съюз
            
            
               C 171/19
            
         
      Преюдициално запитване от Markkinaoikeus (Финландия), постъпило на 15 февруари 2022 г. — Lännen MCE Oy/Berky GmbH и Senwatec GmbH & Co. KG
      (Дело C-104/22)
      (2022/C 171/24)
      Език на производството: фински
      
         Запитваща юрисдикция
      
      Markkinaoikeus
      
         Страни в главното производство
      
      
         Ищец: Lännen MCE Oy
      
         Ответници: Berky GmbH и Senwatec GmbH & Co. KG
      
         Преюдициални въпроси
      
      Дружеството А, установено в държавата членка Х, където се намира неговото седалище, е използвало на уебсайт в рекламата или като ключова дума знак, който е идентичен на марка на ЕС на дружеството B.
      
                  1.
               
               
                  Може ли в горепосочения случай да се приеме, че рекламата е предназначена за потребители или търговци в държавата членка Y, където е седалището на дружество B, и компетентен ли е съд за марките на ЕС в държавата членка Y да разглежда иск за нарушение на правата върху марка на ЕС съгласно член 125, параграф 5 от Регламента относно марката на ЕС (1), ако в публикуваната по електронен път реклама или в уебсайт на рекламодател, достъпен чрез линк от тази реклама, географската зона на доставка на стоките най-малкото не е изрично уточнена или ако от зоната на доставка изрично не е изключена нито една държава членка? Може ли в това отношение да се вземе предвид естеството на стоките, за които се отнася рекламата, както и обстоятелството, че пазарът за продуктите на дружеството А обхваща, както се твърди, целия свят и следователно цялата територия на Европейския съюз, включително държавата членка Y?
               
            
                  2.
               
               
                  Може ли да се приеме, че горепосочената реклама е предназначена за потребители или търговци в държавата членка Y, ако рекламата е показана на уебсайт на интернет търсачка, функциониращ под наименованието на националния домейн от първо ниво на държавата членка Y?
               
            
                  3.
               
               
                  При положителен отговор на въпрос 1 или въпрос 2: какви други обстоятелства, ако има такива, следва да се вземат предвид при преценката дали рекламата е предназначена за потребители или търговци в държавата членка Y?
               
            
         (1)  Регламент (EC) 2017/1001 на Европейския парламент и на Съвета от 14 юни 2017 година относно марката на Европейския съюз (ОВ L 154, 2017 г., стр. 1).